《题蕖仙将军画卷》
清代·钱棨

芙蓉城主旧时情，石室桃花梦未成。仙佛至今真不灭，英雄从古愧徒生。

满庭香雨拈金粟，一枕松风听玉笙。拟约山中同采药，韩康何必为逃名。

作者简介：（?—1799）江苏长洲人，字振威，一字湘龄。乾隆四十六年一甲一名进士，授修撰，官至侍读学士、提督云南学政。以拔取公平，为舆论所称。